open-index/open-wikipedia-markdown huggingface dataset:
Martinské hole

**Martinské hole** alebo ľudovo **Martinky** je lokalita (oblasť), rekreačné a turistické stredisko v Lúčanskej Malej Fatre, západne smerom od mesta Martin, na južnom svahu vrcholu Krížava. 

## Turizmus
Ide o najväčšie turistické stredisko v Lúčanskej Fatre. Stredisko zimných športov na Martinských holiach má názov Winter Park Martinky (predtým *Lyžiarske stredisko Martinské hole*), letné stredisko Summer Park Martinky. V stredisku sa nachádza Chata na Martinských holiach.

### Winter Park Martinky
Lyžiarske stredisko sa nachádza v nadmorskej výške 1 150 až  a ponúka 12 lyžiarskych zjazdoviek. V marci 2008 mesto Martin lyžiarske stredisko predalo, na začiatku roku 2009 bola vyhlásená súťaž, ktorej predmetom bolo urbanisticko-architektonické riešenie rekreačného areálu.

## Dejiny
Prvá zmienka o Martinských holiach v súvislosti s využívaním miesta na lyžiarske a turistické aktivity je z roku 1921, keď bol založený *Klub československých turistov Sokol*. Počas druhej svetovej vojny boli všetky chaty a objekty vypálené. Prvý lyžiarsky vlek bol postavený v roku 1957 a sedačková lanovka v roku 1974. Prevádzka sedačkovej lanovky bola ukončená 30. apríla 2005. Úvahy o vybudovaní novej kabínkovej lanovky v stope pôvodnej sedačkovej zatiaľ nenadobudli finálny rozmer. 

## Referencie

## Externé odkazy
* Turistická mapa

## Iné projekty

Kategória:Lyžiarske strediská na Slovensku
Kategória:Lúčanská Fatra
Kategória:Martin (mesto na Slovensku)
Kategória:Pomenovania podľa Martina
Katedrála Notre-Dame (Reims)

**Katedrála Notre-Dame** v Reims vznikla na žiadosť reimského arcibiskupa vybudovať katedrálu, ktorá by zodpovedala významu udalosti korunovácie francúzskych kráľov. Stavba sa začala po požiari v roku 1210 za vlády kráľa Filipa II. Korunovácia Ľudovíta VIII. (1223) a Ľudovíta IX. Svätého (1226) sa konala uprostred staveniska. Nová stavba sa vyznačuje najvyššou dosiahnuteľnou jednotou.

## Dejiny
Katedrála v Reims je nesporne majstrovské dielo francúzskej vrcholnej gotiky. Zvláštnosťou tejto katedrály je nielen jej účel ako miesto pre korunováciu, ale i jej sochárska výzdoba, ktorá je rozšírená až na vnútornú stranu západného portálu. V sochárskej tvorbe sa prejavuje politický význam hodnostárov, ktorí ju využívali.

Stavitelia pri stavbe využili vzor zo Chartres s výnimkou niektorých obohacujúcich detailov z miestnej tradície. Sochárska práca bola v stredoveku plne v službách náboženstva ako didaktický prostriedok a súčasne liturgická potreba. Tesanie a rezanie sôch, s výnimkou využitia na výzdobu architektúry interiérov a exteriérov, sa v stredoveku robilo v závislosti na liturgických potrebách.

## Iné projekty

## Pozri aj
* Katedrála Notre-Dame (Paríž)

## Zdroj

Reims
Reims
Kategória:Rímskokatolícke kostoly vo Francúzsku
Kategória:Lokality Svetového dedičstva vo Francúzsku
Kategória:Historické pamiatky vo Francúzsku
Kategória:Korunovačné kostoly
Kategória:Stavby v Reims
Pavel Černý

**Pavel Černý** (* 1970, Praha) je český organista a pedagóg.

Absolvoval Štátne konzervatórium a Akadémiu múzických umení v Prahe (prof. Jan Hora a doc. Jaroslav Tůma). Už počas štúdií získal množstvo ocenení v medzinárodných súťažiach, napríklad za organovú interpretáciu v Lubľani a Prahe. Zúčastnil sa mnohých festivalov ako Pražská jar a od roku 2008 vyučuje na pražskej HAMU.

## Zdroje
* Hudobný slovník 

Kategória:Narodenia v 1970
Kategória:Českí organisti
Kategória:Českí pedagógovia
Kostol Notre Dame (Dijon)

thumb|Katedrála Notre Dame v Dijone
**Kostol Notre Dame** je gotický kostol v historickom centre francúzskeho mesta Dijon. 

Stavba začala v roku 1230 a skončila sa okolo roku 1240. Kostol je zasvätený Panne Márii. Súčasnú podobu získal po rozsiahlej reštaurácii v rokoch 1865 - 1884 pod vedením parížskeho architekta Jeana Charlesa Laisnéa.

## Iné projekty

## Zdroj

Kategória:Gotické kostoly vo Francúzsku
Kategória:Kostoly zasvätené Panne Márii vo Francúzsku
Kategória:Rímskokatolícke kostoly vo Francúzsku
Kategória:Stavby v Dijone
Nadžím Mansúr

**Nadžím Mansúr** (&lrm;, * 8. jún 1988, Bejaia) je alžírsky atlét, ktorý sa venuje behu na 800 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 800 metrov na ôsmom mieste výkonom 1:47,19 min. K tretiemu miestu Alfreda Yega mu chýbali 2 sekundy a 37 stotín.

## Externé odkazy

Kategória:Alžírski bežci na 800 m
Kategória:Atléti na Letných olympijských hrách 2008
Kategória:Alžírski olympionici
Michaela Fukačová

**Michaela Fukačová** (* 27. marec 1959, Brno) je česká violončelistka, ktorá žije v Dánsku.

Hre na violončelo sa začala venovať, keď mala 14 rokov, pričom hneď o 2 roky vyhrala Beethovenovu violončelovú súťaž. Absolvovala konzervatórium v Brne u profesora B. Havlíka, Hudobnú fakultu AMU v Prahe a sólistickú triedu Kráľovského konzervatória v Kodani u E. Bløndal-Bengtssona. Ďalej študovala u Mstislava Rostropoviča, Williama Pleetheho, Andrého Navarru (na Accademia Chigiana v Siene), Paula Torteliera (Piatigorského kurzy v Los Angeles).

## Medzinárodné ceny a ocenenia
*Violončelová súťaž Pražskej jari 1984
*Čajkovského violončelová súťaž, Moskva 1986
*Violončelová súťaž v Scheveningene 1987	
*Súťaž Waltera Naumburga, New York 1989 "cena Leonarda Rosa"
*Nordické bienále, Dánsko 1987	
*Ocenenie kritikov dánskej hudby, 1988
*Nominácia Grammy za najlepší album klasickej hudby, Dánsko 1990
*"Grammy klasickej hudby" ocenenie pre najlepšieho violončelistu roka, Praha 1994
*Čestný člen Academy in Sorø, Dánsko 1995
*Člen Českého výboru zahraničných vzťahov 1992
*Gramofónové ocenenie za CD s hudbou Petra Liebersona, 2006
*Nominácia Grammy 07 za najlepší album klasickej hudby, USA

## Externé odkazy
* Osobná stránka
* ArsKoncert
* Rozhlas.cz

Kategória:Českí violončelisti
Kategória:Absolventi Akadémie múzických umení v Prahe
Kategória:Osobnosti z Brna
Tariku Bekele

**Tariku Bekele** (* 21. január 1987, Bekoji, Etiópia) je etiópsky atlét, ktorý sa venuje behu na 5 000 metrov. Jeho starší brat Kenenisa je tiež atlét.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 5 000 metrov na šiestom mieste výkonom 13:19,06 min. K tretiemu miestu Edwina Soia mu chýbalo viac ako 12,5 sekundy.

## Externé odkazy

Kategória:Etiópski bežci na 5 000 m
Kategória:Etiópski olympionici
Kategória:Etiópski bronzoví olympijskí medalisti
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Bükkikum

**Bükkikum** alebo **bükkium** je tektonická jednotka vystupujúca v maďarskom pohorí Bukové vrchy), Szendrő, Uppony a Darnó. Tvoria ju paleozoické a triasovo-jurské sedimentárne horniny postihnuté alpínskou deformáciou a slabou metamorfózou (fácia zelených bridlíc) počas kriedy. Sedimentárne komplexy sú faciálne blízke dinariku - halvne v Karnských Alpách a Jadarskom bloku. Podľa dnešných predpokladov boli zavlečené do stavby Karpát počas miocénnej rotácie, kedy sa oddelili od dinaríd.

Niektorí geológovia radia bükkium do bükkského pásma, ktoré je súčasťou Interných Západných Karpát. Ďalší stotožňujú oblasť Interných Západných Karpát s blokom Pelso.

Pomenované je podľa pohoria Bükk (Bukové vrchy) v severovýchodnom Maďarsku. Definoval ho maďarský geológ László Csontos v roku 1988.

## Stavba
Väčšina geológov interpretuje stavbu bükkika ako príkrovovú, skladajúcu sa z dvoch častí. Vyššiu štruktúru tvoria 2 oddelené príkrovové telesa, každá formujúca samostatnú jednotku Mónosbél-Szarvaskő a Kissfennsík a nižšiu Bükkský paraautochtón.

Bkkský paraautochtón (tiež fennsíkum) má zvrásnenú, prípadne čiastočne násunovú stavbu. Na severe v antiklinóriu generálne vystupujú staršie horniny stredného devónu po stredný karbón. Tvoria ich prevažne platformné a pelagické karbonáty a klasické turbidity, bridlice aj kontinentálne uloženiny. Staršie možno ordovicko-silúrske vulkano-sedimentárne horniny sú silne postihnuté premenami. Nad nimi sa nachádzajú triasové až strednojurské plytkovodné karbonáty, hlavne vápence a dolomity. Miestami sa od anisu objavujú metaandezity a ladinské vápenato-alkalické vulkanity. Najmladšie horniny predstavujú pelagické ílovité bridlice, postihnuté slabou metamorfózou, ktorých vek je nejasný. Aj pre nejasný vek sedimentov, niektorí predpokladajú pokračovanie vrstevného sledu do príkrovových jednotiek, ktoré by preto mohli byť autochtónne. Paraautochtón tvorí v pohorí Bkk zvrásnený juhovergentný imbrikovaný systém. V pohorí Szendrő však horniny vykazujú opačnú vergenciu.

Príkrovy Mónosbél-Szarvaskő sú čiastočným ekvivalentom príkrovu Bátor. Sú tvorené rozčleneným ofiolitovým komplexom jurského veku. Predstavujú pozostatky zaoblúkovej panvy, ktorá sa uzavrela po subdukcii Meliatského oceánu. Niektorí provnávajú príkrovové jednotky Mónosbél-Szarvaskő s meliatikom.

V pohorí Szendrő, sa nachádzajú iba paleozoické horniny, ktoré však neprekonali výraznejšiu metamorfózu, čo naznačuje, že neboli zahrnuté do hercýnskeho orogénu. Prítomnosť synorogénneho flyšu vrchnokarbónskeho veku (pennsylván), by preto mohla znamenať, že táto oblasť tvorila predpolie hercýnskeho horstva.

V pohorí Uppony sú známe výskyty gosauských sedimentov vrchnokriedového veku.

Ďalej na juhozápad od bükkika boli vo vrtoch v podloží Panónskej panvy v tzv. igalskej zóne, medzi líniami Darnó a stredomaďarským zlomom, zaznamenané triasové karbonáty postihnuté slabou metamorfózou. Táto oblasť môže byť prechodným členom medzi Karpatami a dinaridným pásmom ofiolitov.

## Referencie


Kategória:Geológia Maďarska
Kategória:Geológia Západných Karpát
Oxoanión

**Oxoanión** je dvojprvkový derivát oxokyseliny odvodený od nej odčlenením skupiny H+ (odčlenením protónu). Má záporný náboj a končí sa na koncovku -ový. Tvorí sa od názvu soli oxokyseliny, od ktorej bol odvodený:

## Pozri aj
* oxokyselina
* oxokatión
* anión
* soli
Katedrála Notre-Dame (Štrasburg)

thumb|right|priečelie katedrály
thumb|right

**Katedrála Notre Dame v Štrasburgu** (nem. *Liebfrauenmünster*) je rímskokatolícka katedrála vo francúzskom Štrasburgu. Je jedným z najlepších príkladov vrcholnej gotickej architektúry. Stavba prebiehala v rokoch 1015 – 1439 a najväčšiu zásluhu na jej výstavbe mal nemecký architekt Erwin von Steinbach medzi rokmi 1277 – 1318. Bola postavená na mieste skoršej rímskej svätyne. Hoci dnes leží katedrála na francúzskom území, architektonicky patrí skôr do tradície nemeckého gotického staviteľstva.

So svojimi 142 metrami bola medzi rokmi 1625 a 1874 najvyššou stavbou na svete. V roku 1874 ju prekonal Kostol sv. Mikuláša v Hamburgu.

V rokoch 1769 až 1789 tu pôsobil ako kapelník český hudobný skladateľ František Xaver Richter.

## Iné projekty

## Pozri aj
* Zoznam najvyšších veží na svete

## Externé odkazy
* Oficiálne stránky Štrasburgu o katedrále 
* Cathédrale de Strasbourg  
* Hlavný organ zostavený v roku 1385

## Zdroj

Štrasburg
Štrasburg
Kategória:Rímskokatolícke kostoly vo Francúzsku
Kategória:Architektúra z 1439
Kategória:Stavby v Štrasburgu
Andrej Ivanov

**Andrej Ivanov** môže byť:
* ruský futbalista, pozri Andrej Jevgenievič Ivanov
* ruský futbalista, pozri Andrej Alexejevič Ivanov

Ivanov, Andrej
Andrej Jevgenievič Ivanov

**Andrej Jevgenievič Ivanov** známy aj pod skráteným menom **Andrej Ivanov** (; * 6. apríl 1967, Moskva, ZSSR – † 19. máj 2009, Moskva, Rusko)  bol ruský futbalista, ktorý hrával na pozícii obrancu. Zúčastnil sa Majstrovstiev Európy vo futbale 1992.

Zomrel 19. mája 2009 po tom, ako spáchal samovraždu. Dlhší čas mal však problémy s alkoholom.

## Referencie


Kategória:Narodenia v 1967
Kategória:Úmrtia v 2009
Kategória:Sovietski futbalisti
Kategória:Ruskí futbalisti
Kategória:Hráči PFK CSKA Moskva
Kategória:Hráči FK Dinamo Moskva
Kategória:Hráči FK Spartak Moskva
Kategória:Hráči FC Tirol Innsbruck
Kategória:Hráči Majstrovstiev Európy vo futbale 1992
Kategória:Osobnosti z Moskvy
Preparovaná gitara

**Preparovaná gitara** je gitara, ktorá je upravovaná tak, že sa mení jej zvuk tým, že sa medzi jej struny vkladajú, alebo upevňujú rozličné predmety (drevené, železné, gumené, papierové). Prvým známym gitaristom, ktorý začal experimentovať s týmto spôsobom hry na tento nástroj bol v 60. rokoch Keith Rowe, ktorý napodobnil obdobný efekt, použitý Johnom Cagem pri hre na klavír.

## Zoznam gitaristov
* Derek Bailey
* Glenn Branca
* Fred Frith
* Yuri Landman
* Thurston Moore, Sonic Youth
* Lee Ranaldo, Sonic Youth
* Keith Rowe

## Pozri aj
* Preparovaný klavír

## Literatúra
* ''Prepared Guitar Techniques'' – Matthew Elgart/Peter Yates (Elgart/Yates Guitar Duo) ISBN 978-0-939297-88-7, California Guitar Archives, 1990 
* Nice Noise  – Bart Hopkin & Yuri Landman ISBN 978-0-972-731-36-2, Experimental Musical Instruments, 2012 

Kategória:Gitary
Moses Kipsiro

**Moses Ndiema Kipsiro** známy aj pod skráteným menom **Moses Kipsiro** (* 2. september 1986, Chesimat) je ugandský atlét, ktorý sa venuje behu na 3 000 a 5 000 metrov. Na Majstrovstvách sveta získal celkovo jednu medailu.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 5 000 metrov na štvrtom mieste výkonom 13:10,56 min. K tretiemu miestu Edwina Soia mu chýbali 4 sekundy a 44 stotín.

## Iné projekty

## Externé odkazy

Kategória:Ugandskí atléti
Kategória:Ugandskí bežci na 5 000 m
Kategória:Bežci na 5 000 m
Kategória:Ugandskí bežci na 3 000 m
Kategória:Bežci na 3 000 m
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Sch

**Sch** je trigraf vyskytujúci sa v nemeckých jazykoch. Vyslovuje sa ako slovenské š, napr.: Schrank [šrank].

Kategória:Trigrafy latinskej abecedy
Voronežsko-vorošilovgradská operácia (1942)

**Voronežsko-vorošilovgradská operácia** bolo ozbrojené stretnutie nemecko-maďarských vojsk proti sovietskym vojskám na východnom fronte počas druhej svetovej vojny. Táto operácia sa odohrávala okolo dôležitého mesta Voronež od 28. júna do 24. júla 1942. Bola súčasťou nemeckej operácie Blau, ktorej cieľom bolo preniknúť na juh ZSSR, obsadiť Predkaukazsko, preťať Volgu a oddeliť oblasť Kaukazu od najkratšieho spojenia s Moskvou. Boje neskôr vyvrcholili bitkou o Stalingrad.

Po tom čo nemecké vojská zničili pri Charkove silné sovietske zoskupenia a nadobudli na danom úseku frontu strategickú iniciatívu hlavne vďaka koncentrácii tankových jednotiek. Vojská Brianského, Juhozápadného a Južného frontu neboli schopné zastaviť nemecký postup, keď sa im nepodarilo dostatočne rýchlo vybudovať obranné pozície a ustupovali k Voronežu a za rieku Don. Mesto Voronež bolo bránené sovietskou 40. armádou Vatutinovho Juhozápadného frontu. Na sovietskej strane sú boje oň známe aj ako Valujky-rossošská obranná operácia. Na nemeckej strane sa útoku zúčastnila 4. tanková armáda H. Hotha, ktorá bola súčasťou skupiny armád Juh. Ťažké boje o mesto trvali i po 6. júli, kedy mesto obsadili nacistické jednotky. Najvyššie velenie uvoľnilo pre bojové operácie zo svojich rezerv 6., 60. aj 5. tankovú armádu. Protiútok prinútil Nemcov zastaviť postup. Ťažké boje pri meste trvali do 28. júla 1942, kedy sovietske sily prešli do obrany. Nemci zatiaľ rozvíjali úspechy v južnejšom sektore frontu, prelomili obranu pri Rostove nad Donom a smerovali k Stalingradu.

## Referencie

Kategória:Bitky druhej svetovej vojny
Kategória:Bitky v Sovietskom zväze
Kategória:Bitky v Rusku
Kategória:Bitky Nemecka počas druhej svetovej vojny
Kategória:Bitky Sovietskeho zväzu počas druhej svetovej vojny
Kategória:Bitky na východnom fronte druhej svetovej vojny
Kategória:Bitky v 1942
Tsch

**Tsch** je tetragraf vyskytujúci sa v nemeckých jazykoch. Vyslovuje sa ako slovenské č, napr.: tschechisch [čechiš].

Kategória:Tetragrafy latinskej abecedy
James Kwalia

**James Kwalia** alebo **James Kwalia C’Kurui**, narodený pod menom **James Kwalia Chepkurui** (* 12. jún 1984, Trans Nzoia, Keňa) je katarský atlét, ktorý sa venuje behu na 3 000 a 5 000 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 5 000 metrov na ôsmom mieste výkonom 13:23,48 min. K tretiemu miestu Edwina Soia mu chýbalo 17 sekúnd a 26 stotín.

## Iné projekty

## Externé odkazy

Kategória:Katarskí bežci na 3 000 m
Kategória:Katarskí bežci na 5 000 m
Kategória:Katarské osobnosti kenského pôvodu
Kategória:Atléti na Letných olympijských hrách 2008
Juan Luis Barrios

**Juan Luis Barrios** (* 24. jún 1983, Mexiko) je mexický atlét, ktorý sa venuje behu na 1 500, 3 000 a 5 000 metrov.

## Kariéra
### Peking 2008
Na Letných olympijských hrách 2008 v Pekingu skončil v disciplíne behu 5 000 metrov na siedmom mieste výkonom 13:19,79 min. K tretiemu miestu Edwina Soia mu chýbalo 14 sekúnd a 57 stotín.

## Iné projekty

## Externé odkazy

Kategória:Mexickí bežci na 1 500 m
Kategória:Mexickí bežci na 3 000 m
Kategória:Mexickí bežci na 5 000 m
Kategória:Osobnosti z Mexika (mesto)
Kategória:Atléti na Letných olympijských hrách 2008
Kategória:Atléti na Letných olympijských hrách 2012
ß

**ß** je písmeno dnes používané už len v nemčine. Nazýva sa aj „ostré s“. Vyslovuje sa ako slovenské **s**. V zahraničí je často nesprávne zamieňané s písmenom **b**, napr.: Hanßen [hansen] verzus nesprávne [hanben].
 
Podľa reformy pravopisu nemeckého jazyka z roku 1996 sa písmeno „ß“ používa už len po dlhých samohláskach alebo dvojhláskach. Po krátkych samohláskach sa používa tvar "ss", ktorý sa vyslovuje rovnako. Napríklad sloveso „müßen“ sa odteraz píše ako „müssen“, pretože „ü“ je v ňom krátka samohláska. Sloveso „heißen“ sa píše s písmenom „ß“, lebo „“ei“ je dvojhláska.

Klávesová skratka písmena „ß“: ALT+0223.

## Referencie

## Iné projekty

Kategória:Písmená latinskej abecedy
Zuzana Roithová

MUDr. **Zuzana Roithová**, MBA., rod. *Tůmová* (* 30. január 1953, Praha) je česká politička a manažérka.

V súčasnosti je poslankyňou v Európskom parlamente za KDU-ČSL.

## Externé odkazy
* Zuzana Roithová – osobná stránka 
* Zuzana Roithová – vizitka na webe Európskeho parlamentu

Kategória:Politici KDÚ-ČSL
Kategória:Kandidáti na prezidenta Českej republiky (2013)
Kategória:Poslanci Európskeho parlamentu z Česka
Yosemitský národný park

**Yosemitský národný park** () je národný park v Spojených štátoch. Nachádza sa v okresoch Tuolumne, Mariposa a Madera vo východnej časti strednej Kalifornie. Pre park sú typické žulové skalnaté útvary, vodopády a biodiverzita. Založený bol v roku 1890 a v roku 1984 bol uznaný za svetové dedičstvo.

Park sa rozkladá na západnom svahu pohoria Sierra Nevada. Jeho celková rozloha je . Park je obľúbeným turistickým miestom, ročne ho navštívi viac ako 3,5 milióna ľudí, z ktorých väčšina trávi svoj čas v Yosemitskom údolí () na rozlohe približne . Yosemitské údolie tvorí centrum parku, jeho stredom preteká rieka Merced.

## Prírodné útvary
Cathedral Lakes sú dve vysokohorské jazerá vo výške  a  Medzi populárne turistické miesto patrí skalnatý útvar El Capitan. Táto granitová skala má výšku  a je najvyšším monolitom svojho druhu na svete a je obľúbeným miestom pre horolezcov a BASE jumping. Najvyšším vrcholom v parku je Mount Lyell s výškou  Yosemitským údolím preteká rieka Merced a vytvára vodopád Vernal. Yosemitské vodopády sú druhé najvyššie vodopády kontinentálnych Spojených štátoch (okrem Havajských ostrovov) a 20. najvyššie na svete, spolu majú výšku 739 metrov. Medzi obrovské žulové utvary patrí aj Half Dome, ktorý je smerom z údolia vysoký .

## Fauna a flóra
Husté krovinaté porasty tvoria druhy borovíc, sekvojí, porastov alpského typu a lúk. Park zachováva pôvodnú krajinu a  pralesov. Spolu park zachováva viac ako 250 druhov stavovcov, medzi ktoré patria ryby, obojživelníky, plazy, vtáky a cicavce.

## Galéria

obrázok:MtLyell.jpg|Mount Lyell
obrázok:Yosemite El Capitan.jpg|El Capitan
obrázok:Vernal Falls Rainbow.jpg|Vodopád Vernal
obrázok:Odocoileus hemionus californicus and Yosemite Falls.jpg|Yosemitské vodopády


## Referencie

## Iné projekty


Kategória:Lokality Svetového dedičstva v USA
Kategória:Národné parky v USA
Kategória:Kalifornia
Sklovina

[thumb|Prierez ľudským zubom. '''A''' – korunka, '''B''' – koreň; '''1''' – sklovina, '''2''' – [dentín|zubovina, **3** – dreň, **4** – ďasno, **5** – cement, **6** – kosť, **7** – cieva, **8** – nerv.]]
**Sklovina** (iné názvy: **zubná sklovina**, **email**, **zubný email**, **adamantín**, **enamel(um)**, staršie **(zubná) glieda**; zastarano: *glazúra*, *smalt*, *poleva*  ; lat. *enamelum*, *substantia adamantinea*, *substantia vitrea*) je čiapočkovitý povlak z tvrdej látky na takmer všetkých zubných korunkách stavovcov, ktorý je ektodermálneho pôvodu a slúži na ochranu zubov pred mechanickým poškodením.

## Sklovina ľudí

V ľudskom tele je sklovina najtvrdším tkanivom (Mohsova stupnica tvrdosti 5). 95% zubnej skloviny tvoria anorganické kryštály fosforečnanov vápenatých, apatit. Tieto kryštály tvoria zmes hydroxylapatitu, fluórapatitu a karbonátapatitu. Čím viac fluórapatitu sklovina obsahuje, tým je kryštálová štruktúra odolnejšia voči dekalcifikácii kyselinami a s ňou súvisiacimi ochoreniami tvrdých zubných tkanív. Preto zohráva aplikácia fluoridových preparátov dôležitú úlohu v rámci profylaxie zubného kazu.

## Zdroje

Kategória:Zuby
Marie-Theres Nadigová

**Marie-Theres Nadigová** (* 8. marec 1954, Flums, Švajčiarsko) je bývala švajčiarska lyžiarka. Je  dvojnásobnou olympijskou víťazkou a dvojnásobnou majsterkou sveta v alpskom lyžovaní. Svoje prvé preteky vo Svetovom pohári vyhrala 24. januára 1975. Vyhrala 24 pretekov Svetového pohára a je držiteľkou veľkého krištálového glóbusu za sezónu 1980/1981. 

## Umiestnenie vo Svetovom pohári

## Externé odkazy
*
*

Kategória:Švajčiarski alpskí lyžiari
Kategória:Švajčiarski olympijskí víťazi
Kategória:Švajčiarski bronzoví olympijskí medailisti
Kategória:Olympijskí víťazi v alpskom lyžovaní
Národní (Praha)

**Národní** (v minulosti **Národní třída**) je jedna z významných tried v Prahe. Nachádza sa na rozhraní Starého Mesta a Nového Města, juhozápadným smerom od stredu metropoly, spája Most Légií s Jungmannovým náměstím. V miestach Národní třídy stávali v stredoveku hradby.

## Dejiny
V 19. storočí bol názov Nové Aleje (nemecky Neue Allee), jej pomenovanie sa časom menilo: V alejích, V nových alejích, V stromořadí, Uršulinská, U Řetězového mostu či Ferdinandova. V 19. storočí pozdĺž nej vzniklo veľa dôležitých budov a inštitúcií, ako je napríklad Národní divadlo, Akadémia vied Českej republiky, či kaviareň Slavie v paláci Lažanských. Viedli tadiaľ už koncom 19. storočia (1885) aj koľajnice konskej železnice (Koněspřežná dráha), ktoré sa pred Reťazovým mostom (Most císaře Františka I.) obracali po nábreží naspäť do centra. V 20. storočí došlo k zmene; mnohé staré budovy boli zbúrané a trieda rozšírená. Neskôr pribudol obchodný dom Máj (dnes Tesco), ktorý bol v roku 2007 vyhlásený za kultúrnu pamiatku, hlavne vďaka originálnej konštrukcii. V polovici 80. rokov bola nablízku vybudovaná rovnomenná stanica metra a časť električkovej trate po Národnej smerom na Můstek bola zrušená. S 80. rokmi prišla zmena – časť kláštora vedľa Národného divadla bola zbúraná, aby ustúpila brutalistickej Novej scéne, otvorenej v roku 1983. 17. novembra 1989 tu došlo k známemu zásahu zložiek Verejnej bezpečnosti proti študentom. Začala tak tzv. Nežná revolúcia, ktorá znamenala definitívny koniec komunistického režimu v Česko-Slovensku.

## Referencie

## Zdroj

Kategória:Staré Mesto (Praha)
Kategória:Ulice v Prahe
Akademie múzických umění v Praze

náhľad|Logo univerzity
**Akadémia múzických umení v Prahe** (AMU) je česká vysoká škola, ktorá bola založená roku 1945.

## Fakulty AMU
Vysoká škola múzických umení v Prahe má v súčasnosti tri fakulty:
* Divadelná fakulta Akadémie múzických umení (DAMU)
* Hudobná fakulta Akadémie múzických umení (HAMU)
* Filmová a televízna fakulta Akadémie múzických umení (FAMU)

## Externé odkazy
* Oficiálné stránky
* Hudobný slovník 

Kategória:Akadémia múzických umení v Prahe
Kategória:Vysoké školy v Prahe
Kategória:Organizácie založené v 1945
Maskarény

**Maskarény** sú súostrovie vulkanického pôvodu ležiace v Indickom oceáne, východne od Madagaskaru. Toto súostrovie je tvorené ostrovmi Maurícius, Réunion a Rodriguez. Podobne ako na Madagaskare, aj tu je rozmanitá flóra a fauna s mnohými chránenými druhmi.

## Iné projekty

Kategória:Ostrovy Afriky
Kategória:Ostrovy Indického oceánu
Národní třída

**Národní třída** (doslova *Národná trieda*) môže byť:
* ulica:
** v Prahe, pozri Národní třída (Praha)
** v Hodoníne
** v Havířove
** v Hornom Benešove
* stanica metra trasy B v Prahe pri tejto ulici, pozri Národní třída (stanica pražského metra)
* česko-slovenská undergroundová hudobná skupina z 80. rokov, pozri Národní třída (hudobná skupina)
Blanka Matragi

**Blanka Matragi** (* 20. február 1953, Světlá nad Sázavou) je česká módna návrhárka. 

## Životopis
V rodnom meste sa po absolvovaní základnej školy vyučila za brusičku skla. Potom pokračovala v štúdiu v Železnom Brode a v roku 1974 ukončila štúdium na strednej umelecko-priemyselnej škole sklárskej. V tom istom roku začala študovať odbor výtvarníctvo na Umelecko-priemyselnej Vysokej škole v Prahe. Svoje vysokoškolské štúdium ukončila v roku 1980 získaním titulu „akademická maliarka“ a v tom istom roku sa presťahovala do Bejrútu s manželom Dr. Ing. Makramom Matragim, CSc., za ktorého sa vydala v roku 1979. 

Prvý veľký zlom v jej kariére nastal v roku 1976, keď vyhrala celoštátnu súťaž pre módnych návrhárov, čo jej pomohlo zaradiť sa medzi najznámejších módnych návrhárov strednej Európy. Následne vyhrala súťaž v roku 1978 o navrhnutie námetovej kolekcie v Moskve, kde taktiež usporiadala výstavu svojej kolekcie. Po presťahovaní sa do Bejrútu bola nútená začínať odznova, no aj v tejto krajine rozoznali jej talent a bola schopná pomaly si vybudovať úspešnú kariéru. V roku 1982 sa jej natoľko darilo, že si otvorila vlastný módny salón „Blanka Haute Couture“, kde pokračovala v tvorbe svojich modelov.

Blanka a jej modely sú preslávené nielen v Česku, ale predovšetkým na Blízkom východe, kde medzi jej popredných klientov patrí európska a libanonská „high society“. Jej modely sú obzvlášť vyhľadávané a obľúbené u sestier, manželiek a dcér kráľov, šejkov a emirov z krajín Perzského zálivu. 

Blanka sa vrátila k sklárstvu, ktoré pôvodne vyštudovala, v roku 1999, keď navrhla novú kolekciu pod názvom „New Line“ pre sklárne v Kamenickom Šenove a taktiež sklenenú bižutériu pre firmu Moser, pre ktoré usporiadala prehliadku v Bejrúte v tom istom roku. 

Modely vytvorené Blankou sú unikátne; mali o ne záujem nielen bohaté a vplyvné ženy sveta, ale aj módne časopisy a televízne spoločnosti. V rokoch 1982 – 1997 usporiadala veľa módnych prehliadok, na ktorých prezentovala svoje kolekcie. Blanka už vyše dvadsať rokov oblieka high society v Libanone a v Európe. 

## Ocenenia
23. apríl 2002  – Európska cena umenia
30. august 2002 – Medzinárodná cena Salvadora Dalího
30. august 2002 – národná cena František Kupka 2002
3. októbra 2003 – titul „Významná česká žena vo svete“
2. mája 2007    – cena český bestseller 2006 – za autobiografickú knihu

## Externé odkazy
* Oficiálna stránka 
* Blanka Matragi na osobnosti.cz
* Módny salón 

Kategória:Českí módni návrhári
Kategória:Libanonskí módni návrhári
Kategória:Libanonskí podnikatelia
Kategória:Libanonské osobnosti českého pôvodu
Václav Riedlbauch

**Václav Riedlbauch** (* 1. apríl 1947, Dýšina – † 3. november 2017, Praha ) bol český hudobný skladateľ, pedagóg a manažér. Bol riaditeľom Českej filharmónie, v roku 2009 sa stal ministrom kultúry vo vláde Jana Fischera. Bol profesorom Akadémie múzických umení v Prahe (2009).

## Referencie

## Iné projekty

## Zdroje

## Externé odkazy
* Muzikus
* Rozhlas.cz
* ČT 24

Kategória:Členovia KSČ/KSS
Kategória:Českí politici
Kategória:Českí hudobní skladatelia
Kategória:Hudobní manažéri
Peter Slamečka

**Peter Slamečka** (* 11. február 1982, Nitra) je slovenský hudobník, hráč na klávesové nástroje v slovenskej rockovej skupine Gladiator. Okrem toho pôsobí ako hudobný pedagóg v súkromnej umeleckej škole ARS Studio v Nitre. Peter Slamečka bol jedným z porotcov súťaže Slovak Live Awards, ktorej finále sa konalo 24. a 25. novembra 2007. Vo voľnom čase rád chodí do prírody, športuje, alebo hrá biliard. Pochádza z Nitry.

## Zdroje
*Stránka skupiny Gladiátor  – Peter Slamečka
*Stránka fanklubu skupiny Gladiátor  – Peter Slamečka

Kategória:Gladiator
Kategória:Slovenskí klaviristi
Kategória:Slovenskí hudobní pedagógovia
Kategória:Osobnosti z Nitry
The 500 Greatest Albums of All Time

***The 500 Greatest Albums of All Time*** (500 najlepších albumov všetkých čias) je zoznam, ktorý v novembri 2009 uverejnil časopis *[[Rolling Stone]]*. Tento zoznam je výsledkom hlasovania 273&nbsp;rockových hudobníkov, hudobných kritikov a predstaviteľov hudobného priemyslu, z ktorých každý pridal 50&nbsp;tipov na album.

Žánrovo je tento zoznam rozptýlený do popu, rocku, ska, soulu, blues, folku, džezu, je v ňom zastúpený aj hip hop, sú v ňom albumy, kde sú kombinované všetky menované štýly. Firma Ernst & Young, ktorá výsledok voľby vyhodnotila oznámila, že do zoznamu sa dostalo 1&nbsp;600 hudobných titulov.

V roku 2009 bola vydaná knižná publikácia *The 500 Greatest Albums of All Time*, ktorej predslov napísal americký hudobník Steven Van Zandt (okrem iného hráva v sprievodnej kapele Bruce Springsteena). Podľa predhovoru boli zo zoznamu v tomto knižnom vydaní vyradené niektoré kompilácie a dva albumy Roberta Johnsona boli spojené do jedného s názvom *The Complete Recordings*. Vďaka týmto úpravám sa vytvorilo miesto pre zaradenie ďalších ôsmich albumov.

Podobne ako pri iných podobných zoznamoch časopisu *Rolling Stone*, väčšina albumov pochádza z britskej a severoamerickej hudobnej produkcie. Iba dva albumy sú z neanglofónnych krajín: *[[Trans-Europe Express (album)|Trans-Europe Express]]*, od nemeckej kapely Kraftwerk (#253) a kubánska nahrávka *[[Buena Vista Social Club (album)|Buena Vista Social Club]]* (#260). V prvej desiatke albumov sú nosiče, ktoré boli nahraté v 60. a 70. rokoch a iba päť interpretov ženského pohlavia má svoje albumy v prvej stovke. V zozname *500 najlepších albumov všetkých čias* časopisu *Rolling Stone* sa nachádza niekoľko kompilácií (teda aj *[[Greatest hits]]*) a soundtrackov.

## Zoznam prvej stovky albumov

## Umelci, ktorí majú v zozname najviac albumov
* 11 - The Beatles (štyri albumy sú prvej desiatke, vrátane absolútneho prvenstva) 
* 10 - Bob Dylan (dva albumy má v prvej desiatke)
* 10 - The Rolling Stones (jeden v prvej desiatke)
* 8 - Bruce Springsteen 
* 7 - The Who 
* 6 - Elton John 
* 6 - David Bowie 
* 5 - Led Zeppelin 
* 5 - U2
* jedinou ženou, ktorá má v zozname štyri albumy je Madonna.

## Počty albumov podľa dekád
* 50. roky a skôr – 29 (5.8%)
* 60. roky – 126 (25.2%) (sedem v prvej desiatke)
* 70. roky – 183 (36.6%) (tri v prvej desiatke)
* 80. roky – 88 (17.6%)
* 90. roky – 61 (12.2%)
* po roku 2000 – 13 (2.6%)

## Referencie

## Pozri aj
* *[[Rolling Stone]]*
* *[[Rolling Stone’s 500 Greatest Songs of All Time]]*

## Externé odkazy
* zoznam na webstránkach časopisu ''Rolling Stone''. 

Albums
Kategória:Hudobné zoznamy
Vodná para

**Vodná para** je plynné skupenstvo vody. Vodná para môže byť vyrobená z výparníka, vriacej vody alebo zo sublimácie ľadu. 

## Fyzikálne vlastnosti
Niektoré fyzikálne vlastnosti vodnej pary sú (pri normálnom tlaku a nulovej teplote):
* mólová hmotnosť - 18,016 kg.kmol-1 
* špecifická plynová konštanta - 461,60 J.kg-1.K-1 
* špecifická tepelná kapacita pri konštantnom tlaku - 1,855 kJ.kg-1.K-1 
* špecifická tepelná kapacita pri konštantnom objeme - 1,390 kJ.kg-1.K-1 
* Poissonova konštanta - 1,33  

## Vodná para v prírode
Za normálnych atmosférických podmienok vodná para je vytváraná odparovaním a kondenzáciou sa zmení na kvapalnú vodu. Vodná para je počas plynného skupenstva neviditeľná. Množstvo vodnej pary v prostredí sa udáva vlhkosťou. 
Vodná para je ľahšia alebo menej hustá ako suchý vzduch.

Vodná para je najvýznamnejší skleníkový plyn, jej skleníkový efekt je vyšší než u oxidu uhličitého, spôsobujúci jeho ako kladnú tak zápornú spätnú väzbu. Percentuálny podiel vodnej pary na skleníkovom efekte atmosféry je 36 % až 70 %, pre porovnanie u CO2 je to 9 % až 26 %. Nie je možné priradiť ku každému plynu špecifické percento, pretože absorpčné a emisné pásy plynov sa prekrývajú (teda rozsahy uvedené vyššie). Mraky tiež absorbujú a vyžarujú infračervené žiarenie a ovplyvňujú tak radiačné vlastnosti atmosféry. Z 99,9 % sa nachádza v zemskej troposfére. Kondenzáciou vodnej pary vznikajú oblaky a dažďové a snehové zrážky, vodná para je tiež hlavnou príčinou vzniku blesku.

## Vodná para v technike
Vodná para má pre svoje fyzikálne vlastnosti a dostupnosť nezastupiteľnú úlohu v technických aplikáciách. Pri zrode priemyselnej revolúcie stál Wattov parný stroj, rozvoj železničnej a lodnej dopravy zabezpečili parné rušne a parníky a aj v súčasnosti sú parné turbíny súčasťou moderných energetických zariadení vrátane jadrových elektrární.

### Stavová rovnica vodnej pary
Najjednoduchšia forma termickej stavovej rovnice používaná pre technické výpočty zariadení s vodnou parou je:
: \big(p)\big(v+0,016)=rT
kde:
:p – je tlak vodnej pary (Pa)
:v – je špecifický objem vodnej pary  (m3.kg-1)
:T – je teplota vodnej pary (K)
:r – je špecifická plynová konštanta vodnej pary (J.K-1.kg-1)                                                                                               1

## Referencie

## Iné projekty


Kategória:Skleníkové plyny
Johan Paulik

**Johan Paulik**, vlastným menom **Daniel Ferenčík** (* 14. marec 1975, Bratislava, Česko-Slovensko, dnes Slovensko) je slovenský pornoherec.

## Kariéra
Johan Paulik začínal ako profesionálny tanečník. V roku 1993 ho objavil George Duroy, ktorý zhotovil jeho fotografie. Neskôr nasledovali aj viaceré pornofilmy pre Bel Ami. Prvú filmovú úlohu dostal v hardcore porne *Sauna Paradiso* a ďalšiu v *Lukas Story*. V roku 1997 v Nemecku vyšla erotická obrázková knižka *Photos of Johan*. V prvých rokoch sa smeli jeho filmy distribuovať len mimo Európy. Od roku 2001 sú dostupné aj v Európe. 

Z Paulika sa rýchlo stala topstar homosexuálneho pornopriemyslu. Aj keď účinkoval len pre homosexuálne produkcie, sám sa označoval ako heterosexuál. Dnes sa prezentuje skôr ako bisexuál. V súčasnosti (2009) prestal byť činný ako pornoherec, ale pracuje naďalej pre Bel Ami ako kameraman. Ovláda okrem slovenčiny aj nemčinu a angličtinu. 

## Typ herca
Johan Paulik je 183 cm vysoký, na tele takmer nezarastený, má hnedé vlasy a sivozelené oči. Jeho vzhľad sa dá opísať ako niečo medzi "nevinným chlapcom" a "svalnatým dedinským mládencom".  

## Filmografia

**1994**
* *Sauna Paradiso*
* *Lukas' Story*
* *The Plowboys*

**1995**
* *Lukas' Story 2 (When Boy Meets Boy)*
* *Frisky Summer*
* *The Chain Reaction*
* *Blue Danube*
* *Siberian Heat*
* *Boy Oh Boy*

**1996**
* *Sunshine After the Rain*
* *The First Time Summer*
* *Out at Last*
* *Moments With Johan*
* *Boy 3: Boy Wonder*

**1997**
* *An American in Prague*

**1998**
* *Johan's Big Chance*
* *You're Gorgeous*

**2001**

**Cover Boys*
**All about Bel Ami*

**2005**
**Alfresco*

**2007**
**Too Many Boys 2*

## Produkcie s účasťou Johana Paulika

* 1997 *Souvenirs*
* 1998 *Lucky Lukas* 
* 1999 *Cherries*

## Fotokalendáre

* 1997 *Bel Ami Kalendár*
* 1998 *Together - Bel Ami Kalendár* 
* 2001 *Bel Ami Allstar Kalendár*

## Magazíny

**Mandate* (USA, Mavety Media Group)

## Zdroje

## Externé odkazy
Johan Paulik v internetovej databáze filmov pre dospelých

Kategória:Slovenskí pornoherci
Kategória:Slovenské LGBT osobnosti
Kálmán Kertész

**Kálmán Kertész** (* 2. január 1867, Prešov, Rakúske cisárstvo, dnes Slovensko – † 28. december 1922, Budapešť, Maďarsko) - bol maďarský entomológ slovenského pôvodu, ktorý sa zaoberal hlavne radom dvojkrídlovcov (Diptera). 

Počas svojho života pracoval ako riaditeľ Maďarského národného múzea v Budapešti. Spolupracoval pri svojej práci aj s inými entomológmi, akými boli napr.: Mario Bezzi, Paul Stein (1852 - 1921) a Theodor Becker. Jeho najvýznamnejším dielom je: "**Katalog der Paläarktischen dipteren**".

## Bibliografia
* *Katalog der Paläarktischen dipteren*. Budapešť.
* *Catalogus dipterorum  husque descriptorum*. Budapestini, G. Engelmann, (1909 - 1910).

## Zdroje informácií o autorovi
* Evenhuis, N. L.: 1997, *Litteratura taxonomica dipterorum (1758 - 1930).* Volume 1 (A-K); Volume 2 (L-Z). Leiden, Backhuys Publishers 1; 2 VII + 1 - 426; 427 - 871.
* Cresson, E. T. jr.: 1923, [Kertesz, K.]. *Ent. News*, 34(4).

## Externé odkazy
* Biography of Kertész 

## Katalog der Paläarktischen dipteren
* Volume 1 Kertész, K. and  Becker, T.
* Volume 2 Kertész, K. and Bezzi, M.
* Volume 3 Bezzi, M., Stein, P.and Becker T.
* Volume 4 Becker, T. and Bezzi, M.

## Catalogus dipterorum  husque descriptorum
* Volume 2
* Volume 3
* Volume 4 
* Volume  5 
* Volume 6
* Volume 7

Kategória:Narodenia v 1867
Kategória:Úmrtia v 1922
Kategória:Slovenskí entomológovia
Kategória:Maďarskí entomológovia
Kategória:Dipterológovia
Kategória:Osobnosti z Prešova
Jean Daniel Cadinot

**Jean Daniel Cadinot** (* 10. február 1944, Paríž, Francúzsko – † 23. apríl 2008) bol francúzsky, otvorene homosexuálny filmový režisér a producent homosexuálnych pornografických filmov. Jeho rovnomenné štúdio bolo jedným z prvých svojho druhu vo Francúzsku. Jeho vplyv na neskoršiu homosexuálnu produkciu je neprehliadnuteľný.

## Životopis
Jean Daniel Cadinot sledoval najprv kariéru fotografa. Ako prvé fotografie aktov vyšli nahé portréty spisovateľa Yvesa Navvaru a speváka Patricka Juveta. Cadinot začal s rozširovaním pornografických fotiek. Potom začal distribuovať pornofilmy. V roku 1978 začal s nakrúcaním pornofilmov. Vo svojej produkčnej firme *[[French Art]]* vyprodukoval Cadinot tucty 16-mm filmov. Od začiatku tieto filmy kládli veľký dôraz na situácie a kostýmy. Chvíľami existuje konzistentný dej. Presadia sa nespočetné homosexuálne fantázie ako napríklad *sex v kláštornom internáte*, *sex v polepšovni*, *sex na skautskom výlete*, *cruising v Paríži*, *sex na benátskom karnevale* a časté sú aj *fantázie znásilnenia*. Herci sú prevažne mladí (18 – 25 roční). Popri nápadne spontánnej sexualite filmov, ktoré nie sú nakrútené so svalnatými modelmi žiariacim filmovým štýlom, sa Cadinotov štýl vyznačuje humorom a iróniou, čo je napríklad zreteľné, keď použije hudbu, ktorá sex ironicky komentuje. Najznámejší sa stal film *Harem* z roku 1984, ktorý sa odohráva na maghrebskom bazáre a v ktorom má hlavná postava sex s početnými arabsky hovoriacimi obchodníkmi z bazáru po sebe, film sa vyznačuje zdanlivým realizmom, ktorý vzbudil pozornosť najmä v USA. K novo castingovaným hercom sa z času na čas pridávali hosťujúci herci ako Daniel Brown alebo Jens Hammer. Po prechode na videotechniku v 90. rokoch sa Cadinotove filmy stali menej význačnými a viac konvenčnými. Od roku 2000 sa pokúšal prerobenými verziami vlastných predošlých filmov oživiť svoj typický štýl, ktorý bol nielen eroticky ale aj umelecky na úrovni. Cadinot umrel v apríli 2008 vo veku 64 rokov na následky srdcového infarktu.

## Filmografia

## Pozri aj
* Venus Award

## Externé odkazy
* Oficiálna stránka J. D. Cadinota

## Zdroj

Kategória:Pornografia
Kategória:Francúzske LGBT osobnosti
Kategória:Osobnosti z Paríža
Johann Wilhelm Meigen

**Johann Wilhelm Meigen** (* 3. máj 1764, Solingen, Nemecko - † 11. júl 1845,  Stolberg, Nemecko) - bol nemecký entomológ, ktorý sa zaoberal hlavne motýľmi (Lepidoptera) a dvojkrídlovcami (Diptera). 

## Biografia
Johann Wilhelm Meigen sa narodil ako piate z ôsmich detí dňa 3. mája roku 1764 v nemeckom Solingene, v nie práve ideálnych ekonomických pomeroch rodiny. Prvé vzdelanie získal v matematike a najmä vo francúzštine. V roku 1784 odchádza k obchodníkovi Pelzerovi na štúdium do nemeckého mesta Aachen. Na jeseň v roku 1786 zomrel organista v Solingene a Meigenovi bolo ponúknuté jeho miesto, ako i možnosť vyučovať francúzsky jazyk. Využil toto zamestnanie, ktoré mu okrem iného zabezpečilo, aby bol so svojou rodinou.
V rokoch 1822 až 1823 vydáva Meigen sériu astronomických kariet, ako: "Der gestirnte Himmel oder Beschreibung aller in Europa sichtbaren Sternbilder", v podobe atlasu zo 16-timi tabuľami a jednou pomocnou knížkou. Zomrel v mesta Stolberg dňa 11. júla roku 1845.

## Entomologické aktivity
Johann Wilhelm Meigen sa už od mladosti zaujímal o štúdium prírodných vied a už ako desaťročný sa začal venovať zbieraniu motýľov. V Aachene u Pelzera sa zoznámil s jeho bratrancom Johannom Matthiasom (1759 - 1818), ktorý bol vášnivý prírodovedec a zaoberal sa zberom hmyzu hlavne motýľov. Počas svojho života sa venoval štúdiu dvojkrídlovcov (Diptera), ale i iným skupinám hmyzu.

## Zdroje informácií o autorovi
* Förster, J. A.: 1974, On the life and influence of J. W. Meigen. *Mosquito Systematics*, 6(2): p. 79 - 88.

## Webové stránky
* „Systematische Beschreibung der bekannten europäischen zweiflügeligen Insekten“, Bd. 6, 1830 (PDF; 24,83 MB)
* „Systematische Beschreibung der bekannten europäischen zweiflügeligen Insekten“, Bd. 7, 1838 (PDF; 23,88 MB)

Kategória:Nemeckí entomológovia
Kategória:Lepidopterológovia
Kategória:Dipterológovia
Kategória:Narodenia v 1764
Kategória:Úmrtia v 1845
Ježišova dynastia (kniha)

**Ježišova dynastia** (v origináli *The Jesus Dynasty*) je kniha autora James D. Tabora, ktorá sa zaoberá osobou Ježiša ako historickej postavy a protikladnými postojmi obhajovanými cirkvou a históriou ako vedou. Autor sa v mnohých prípadoch odvoláva na Bibliu, Prameň Q, Jakubov list, Didaché alebo Tomášovo evanjelium. Bola vydaná v roku 2006.

## Obsah
Kniha začína autorovým rozprávaním o archeologickej exkurzii v krajine Izrael, ktorú absolvoval so svojimi študentmi a pri ktorej narazili na hrobky, ktoré by mohli byť Ježišovho rodu. Toto odhalenie donúti autora podrobnejšie preskúmať okolnosti Ježišovho života a okolnosti jeho smrti a vzkriesenia. Čitateľ sa dozvedá hlavne o živote historickej postavy Ježiša Krista, ale aj o jeho matke alebo Jánovi Krstiteľovi. 

Ježiš a Ján počas svojich životov plnili úlohu dvoch Mesiášov, ktorí hlásali na území dnešného Izraela poslušnosť ku Tóre. Netrvalo dlho a z pár nasledovníkov sa stali masy, ktoré hlásali nástup nového vládcu, Božieho syna, Ježiša. Staroveký Rím sa tohto hnutia bál, a tak najmä zo strachu dal zajať a zabiť Jána, čo poznačilo Ježiša na určité obdobie, v ktorom bola jeho viera v Boha oslabená. 

Po tejto etape Ježiš znovu začal hlásať svoje učenie ľuďom a neskrýval ani odpor proti Starovekému Rímu a jej židovským posluhovačom v Izraeli. Ježiš vedel, že týmito tvrdeniami sa dostane do nepriazne Rimanov a postihne ho taký istý osud ako Jána. Predtým než bol Ježiš ukrižovaný stihol zmeniť svoje hnutie hlásajúce poslušnosť ku Tóre na kresťanstvo, ktoré bolo založené na jeho víziách a nadprirodzených zjaveniach. 

Ježiš taktiež určil radu Dvanástich, ktorá bola priamym pokračovaním Ježiša a Jána Krstiteľa. 
Aj keď sa Rimanom nakoniec podarilo oboch Mesiášov odstrániť, kresťanstvo sa naďalej šírilo Rímskou ríšou a pretrvalo dodnes.

## Kontroverzia
Autor pri skúmaní Ježišovho života a pri čítaní mnoho iných zdrojov, zanecháva v knihe tvrdenia, ktoré môžu byť kontroverzné pre väčšinu kresťanov. 

* Panna Mária – v knihe sa uvádza, že Ježišova matka nebola Pannou, ale počala Ježiša s rímskym vojakom a Jozef sa jej ujal, keď už bola tehotná. 

* Vzkriesenie – autor upozorňuje na fakt, že v iných zdrojoch sa spomína len, že Ježišov hrob sa našiel prázdny po ukrižovaní, čo naznačuje, že jeho telo bolo najskôr unesené.

* Ježišove schopnosti a vízie – kniha opisuje Ježiša ako bežného človeka, ktorý pracoval ako robotník v krutých časoch rímskej nadvlády a jeho vízie boli skôr jeho želania na odstránenie rímskej tyranie. Tento názor je umocnený autorovým presvedčením, že sa našla Ježišova hrobka a jeho pozostatky.

* Mária Magdaléna – aj keď autor pripúšťa, že Mária sa objavuje vo viacerých zdrojoch a pravdepodobne bola Ježišovi veľmi blízka, čo autor odôvodňuje jej účasťou na Poslednej večeri, odmieta jej však pripisovať väčší význam ako to bolo napríklad v Da Vinciho kóde.

## Externé odkazy
* http://www.christianitytoday.com/ch/news/2003/nov7.html 
* http://www.guardian.co.uk/world/2006/dec/16/religion.commentisfree
* http://jesusdynasty.com/

Kategória:Knihy z 2006
George Zweig

**George Zweig** (* 30. máj 1937, Moskva, Rusko) je americký fyzik a neurobiológ. Nezávisle od Murraya Gell-Manna postuloval kvarky. 

## Životopis
Zweig vyštudoval v roku 1959 Univerzitu v Michigane, následne pokračoval na Caltechu v Pasadene u Richarda Feynmana. Potom pracoval dlhoročne v MIT a v Los Alamos National Laboratory. V súčasnej dobe (2004) pracuje pre finančnú spoločnosť Renaissance Technologies na Long Islande v New Yorku.

Nezávisle od Murraya Gell-Manna predpovedal v roku 1964 existenciu kvarkov, ktoré však vo svojej práci nazval „Aces“ (z anglického slova eso) . Gell-Mann v roku 1969 dostal Nobelovú cenu za fyziku za svoje príspevky a objavy ohľadne klasifikácie elementárnych častíc a ich interakcií. Kvarkový model nebol explicitne spomenutý, pretože v dobe udeľovania ceny neexistovali experimentálne údaje, ktoré by potvrdzovali alebo vyvracali existenciu kvarkov. 

Zweig sa neskôr začal venovať neurobiológii, študoval transdukciu zvuku na nervové impulzy prebiehajúcu v slimáku ľudského ucha. Pričom vyvinul v roku 1975 tzv. kontinuálnu vlnkovú transformáciu (angl. Wavelet-Transformation). 

V roku 1981 získal ocenenie MacArthur Prize Fellowship a v roku 1996 bol zvolený do Národnej akadémie vied Spojených štátov amerických (National Academy of Sciences).

## Referencie


Kategória:Fyzici USA
Kategória:Osobnosti z Moskvy
Pavel Čalovka

**Pavel Čalovka** (* 6. apríl 1921, Dekýš – † 8. december 2000, Bratislava) bol jedným z prvých režisérov krátkych dokumentárnych filmov na Slovensku. Je nositeľom mnohých cien za filmové umenie udeľovaných v kategórii krátkometrážnych filmov na každoročnom festivale v meste Gottwaldov, dnes Zlín.

## Životopis
Narodil sa 6. apríla 1921. Pochádza z obce Dekýš neďaleko Banskej Štiavnice. Počas vojny sa venoval štúdiu na Učiteľskom ústave v Banskej Štiavnici, kde zároveň pracoval v komunistickom odboji, ktorý sa venoval propagande práve v oblasti Banskej Štiavnice. Ako učiteľ pôsobil počas 2. svetovej vojny v Štrbe. Po vojne sa však zameral na štúdium filmového umenia v Prahe. Zároveň pracoval ako publicista v redakcii novín Pravda, ktoré v tom čase boli hlavným komunistickým denníkom. Keď sa v roku 1948 dostala k moci Komunistická strana, odišiel z redakcie a taktiež už nepreregistroval svoje členstvo v nej a tak prestal byť jej členom. Dôvodom jeho odlúčenia sa od komunistickej propagácie a účinkovania bol fakt, že nesúhlasil s postupom komunistov po  prevrate vo februári 1948. Po odchode zo strany a zamietnutí pokračovania spolupráce nasledovalo vylúčenie z FAMU v Prahe. Neskôr však túto univerzitu (popri zamestnaní) dokončil a skončil ako absolvent v roku 1970  . 

Začal ako samorastený režisér krátkych dokumentárnych filmov v Štúdiu krátkych filmov v Bratislave na Mostovej ulici. Študoval na univerzitách tretieho veku až do svojej smrti 8. decembra v roku 2000.

## Filmografia

**Heterózna kukurica*: 1952 (15 min)
**Mlieko*: 1952 (13 min)
**Hrdza - nepriateľ päťročnice*: 1952 (14 min.)
**Spracovanie ľanu*: 1953
**[[Nákazlivá obrna ošípaných]]*: 1954
**[[Hygiena vodných tokov]]*: 1955
**[[V záhrade je nepriateľ]]*: 1956
**[[Cesta večných spomienok]]*: 1957
**[[Kameň nad oceľ]]*: 1957
**Ochranné pomôcky I.- IV.*: 1963
**Skoky do diaľky a trojskok*: 1968
**Skoky do výšky a skok o žrdi*: 1968
**Lyžovanie I.- II.*: 1970
**Chvála dreveníc a krása dreva*: 1974
**Zdroje vody*: 1981

## Referencie


## Externé odkazy
* Československá filmová databáze

Kategória:Slovenskí režiséri dokumentárnych filmov
Kategória:Osobnosti z Dekýša
Broskyňa obyčajná

náhľad|Broskyňa obyčajná
náhľad|Vinohradnícka broskyňa
**Broskyňa obyčajná** (*Prunus persica*, syn. *Persica vulgaris*) je strom z čeľade ružovité (*Rosaceae*). 

## Taxonómia
Väčšinou je zaradený ako druh z rodu slivka (Prunus), ale v niektorých systémoch tvorí samostatný rod **broskyňa** (Persica) s jediným druhom broskyňa obyčajná (Persica vulgaris).

## Opis
Opadavý menší strom s nízkou, široko rozloženou korunou, často dorastá len do veľkosti kra. Kôra je spočiatku hladká, neskôr rozpukaná na brázdy a trhliny. Listy sú kopijovité, dlhé 5-15 cm a iba 2-4 cm široké, na okraji mierne zúbkaté. Kvety sú usporiadané jednotlivo alebo vo dvojiciach. Kvetné lupienky sú biele, ružové alebo červenkasté, nepredĺžené. Kôstkovice sú husto zamatovo chlpaté, bledozelenej farby. Tento ker/strom pochádza pravdepodobne z Číny. Z jej plodov sa vyrába veľmi chutný druh pálenky.

## Iné projekty

## Externé odkazy
* Biolib.cz
* Broskvoň obecná - Prunus persica/Persica vulgaris 

Kategória:Ružovité
Kategória:Ovocné stromy
Kategória:Listnaté stromy
Kategória:Medonosné rastliny
Kategória:Kôstkovice